“Fargʻonaazot” aksiyadorlik jamiyatida mavjud quvvatlardan samarali foydalanish hamda ichki va tashqi bozorda talab yuqori boʻlgan mahsulotlar ishlab chiqarishni taʼminlash chora-tadbirlari toʻgʻrisida
(resolution, 2023-07-27)

Kimyo tarmogʻini yanada rivojlantirish, xorijiy investitsiyalarni jalb etgan holda kimyo mahsulotlarini ishlab chiqarishning mavjud quvvatlarini modernizatsiya qilish va yangi turdagi mahsulotlar ishlab chiqarishni tashkil etish hamda korporativ boshqaruvning zamonaviy usullarini tatbiq etish maqsadida: 1. Davlat mulkini sotishda tender savdolarini oʻtkazish boʻyicha davlat komissiyasining qaroriga asosan “Fargʻonaazot” aksiyadorlik jamiyati (keyingi oʻrinlarda — Jamiyat) ustav kapitalidagi 99,02 foiz aksiyalar paketini xususiylashtirish boʻyicha tender yakunlari Jamiyat aksiyalar paketini 130 mln AQSh dollari va 107 mlrd soʻmga sotib olish hamda investitsiya kiritish sharti bilan “Indorama Sorporation Pte Ltd” kompaniyasi savdo gʻolibi etib topilganligi maʼlumot uchun qabul qilinsin. 2. Oʻzbekiston Respublikasi Hukumati nomidan Oʻzbekiston Respublikasi Investitsiyalar, sanoat va savdo vazirligi “Indorama Sorporation Pte Ltd” kompaniyasi bilan investitsiya bitimini imzolasin. Bunda, Jamiyatning: ishlab chiqarish quvvatlarini modernizatsiya qilish loyihasi texnik-iqtisodiy asoslarini ishlab chiqish natijalariga koʻra 5 yil muddatda 100 million AQSh dollari miqdorida investitsiya kiritilishi; barcha joriy ijtimoiy dasturlar saqlab qolinishi, jumladan xodimlar sonini va ularning mehnatiga toʻlanadigan haq miqdorini qisqartirmaslik, xodimlarning malakasini oshirish, ekologik, ijtimoiy va korporativ boshqaruv tamoyillari (ESG) joriy qilinishi nazarda tutilsin. 3. Belgilansinki, Jamiyat mahsulotlarni tashqi va ichki bozorga toʻgʻridan-toʻgʻri yoxud birja savdolari orqali erkin realizatsiya qiladi. 4. Energetika vazirligi, “UzGasTrade” AJ, “Oʻztransgaz” AJ Jamiyatni xususiylashtirish boʻyicha oldi-sotdi shartnomasiga muvofiq tabiiy gazni ishlab chiqarish va yetkazib berish imkoniyatidan kelib chiqqan holda Jamiyatni 10 yil davomida mahsulot ishlab chiqarish uchun zarur hajmlarda tabiiy gaz bilan uzluksiz taʼminlash choralarini koʻrsin. 5. Davlat aktivlarini boshqarish agentligi va “Oʻzkimyosanoat” AJning 1-ilovaga muvofiq xoʻjalik jamiyatlari ustav kapitalidagi Jamiyatga tegishli ulushlarni (aksiya paketlarini) Davlat aktivlarini boshqarish agentligiga balans (qoldiq) qiymatida begʻaraz berish toʻgʻrisidagi taklifi maʼqullansin. 6. Oʻzbekiston Respublikasi Prezidentining va Oʻzbekiston Respublikasi Hukumatining ayrim hujjatlariga 2-ilovaga muvofiq oʻzgartirish va qoʻshimchalar kiritilsin. 7. Mazkur qaror ijrosini samarali tashkil qilishga masʼul va shaxsiy javobgar etib Davlat aktivlarini boshqarish agentligi direktori A.J. Ortikov belgilansin. Qaror ijrosini taʼminlash uchun masʼul idoralar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. T/r STIR Nomi THSh Hudud Ulush yoki aksiya paketi (foizda) 1. 302623299 “Kimyogar yoshlar madaniyat bogʻi” MChJ Fargʻona viloyati 100,0 2. 202360550 “Kimyosavdotaʼminot” MChJ Toshkent shahri 8,34 3. 305048781 “Oʻzkimyoimpeks”* MChJ Toshkent shahri 0,58 4. 306921130 “RKTUning Toshkent shahridagi filiali qurilishi direksiyasi”* MChJ Toshkent shahri 25,05 5. 308301085 “Farmatsevtik PVX”* MChJ Namangan viloyati 100,0 6. 309013332 “Fargonamelamine” MChJ Fargʻona viloyati 26,0 7. 200000097 “Elektrokimyozavod” AJ Navoiy viloyati 0,28 8. 200547792 “Mikrokreditbank” ATB Toshkent shahri 0,002 9. 200833707 “Oʻzsanoatqurilishbank” ATB Toshkent shahri 0,08 10. 303724021 “Oʻzsanoateksport” AJ Toshkent shahri 1,53 11. 200138906 Margʻilon shahar “Dehqon bozori” AJ Fargʻona viloyati 22,93 1. Oʻzbekiston Respublikasi Prezidentining 2017-yil 29-avgustdagi “Kimyo sanoati tashkilotlarining eksport-import faoliyatini takomillashtirish chora-tadbirlari toʻgʻrisida”gi PQ-3246-son qaroriga 1-ilovaning 3-pozitsiyasi chiqarib tashlansin. 2. Oʻzbekiston Respublikasi Prezidentining 2020-yil 12-avgustdagi “Kimyo va biologiya yoʻnalishlarida uzluksiz taʼlim sifatini va ilm-fan natijadorligini oshirish chora-tadbirlari toʻgʻrisida”gi PQ-4805-son qaroriga 4-ilovaning 1 — 7-pozitsiyalari “Ishlab chiqarish tarmoqlari” ustunidagi “Fargʻonaazot” AJ” soʻzlari chiqarib tashlansin. 3. Oʻzbekiston Respublikasi Prezidentining 2020-yil 28-dekabrdagi “Oʻzbekiston Respublikasining 2021 — 2023-yillarga moʻljallangan investitsiya dasturini amalga oshirish chora-tadbirlari toʻgʻrisida”gi PQ-4937-son qarorida: 6-ilovaning 42-pozitsiyasi chiqarib tashlansin; 7-ilovaning 25 va 26-pozitsiyalari chiqarib tashlansin. 4. Oʻzbekiston Respublikasi Prezidentining 2021-yil 2-iyuldagi PQ-5171-son qarori bilan tasdiqlangan Davlat xaridlarini amalga oshirish jarayonlari alohida tartibda nazorat qilinadigan ayrim korporativ va budjet buyurtmachilari roʻyxatining 7-pozitsiyasi chiqarib tashlansin. 5. Oʻzbekiston Respublikasi Prezidentining 2022-yil 15-iyundagi “Tabiiy gaz bozorini isloh qilishning qoʻshimcha chora-tadbirlari toʻgʻrisida”gi PQ-280-son qarorining 7-bandi oʻz kuchini yoʻqotgan deb hisoblansin. 6. Oʻzbekiston Respublikasi Prezidentining 2022-yil 28-dekabrdagi “Oʻzbekiston Respublikasining 2023 — 2025-yillarga moʻljallangan investitsiya dasturini amalga oshirish chora-tadbirlari toʻgʻrisida”gi PQ-459-son qarorida: a) 3-ilovaning 78-pozitsiyasi, 5-ilovaning 37-pozitsiyasi va 7-ilovaning 41-pozitsiyasi chiqarib tashlansin; b) 9-ilova quyidagi mazmundagi 471-pozitsiya bilan toʻldirilsin: “ 471. Melamin ishlab chiqarishni tashkil etish Fargʻona viloyati 60 ming t “Tropidia holding b.v.” (Niderlandiya) 200,0 ”. 7. Vazirlar Mahkamasining 2022-yil 9-martdagi 107-son qarori bilan tasdiqlangan Tashqi qarzlarni jalb qilish, ulardan foydalanish va ularning miqdorini maqbullashtirish ustidan nazorat qilinadigan davlat ishtirokidagi korxonalar roʻyxatida: a) 19-pozitsiya chiqarib tashlansin; b) izoh qismida: ikkinchi xatboshi chiqarib tashlansin; uchinchi xatboshi ikkinchi xatboshi deb hisoblansin.